ECF งานล้น!
ECF งานล้น! GOSSIP บจ.ดัง
29 มี.ค. 2561

อย่าได้แปลกใจไปนะเจ้าคะ หากช่วงนี้จะได้เห็นบอสใหญ่ อารักษ์ สุขสวัสดิ์ 
แห่ง บมจ.อีสต์โคสท์เฟอร์นิเทค (ECF) อารมณ์ดีเป็นพิเศษ ก็จะอะไรล่ะคะ
ถ้าไม่ใช่ว่าปีนี้ถือเป็นปีทองของบริษัทฯ เชียวล่ะค่ะ เพราะนอกจากจะรับรู้กำไร
จากธุรกิจพลังงาน หลังจากทุ่มเทเวลาตระเวนหาโครงการโรงไฟฟ้าที่น่าสนใจ
เพื่อเข้าลงทุนอยู่นาน ล่าสุดนี้ ยังมีข่าวดีมาให้ชุ่มชื่นหัวใจไม่ขาดสายเลยค่ะ
เพราะบจ.เซฟ เอนเนอร์จี โฮลดิ้งส์ (SAFE) บริษัทร่วมทุน ที่ECF ลงทุน33.37%
แว่วมาว่าตอนนี้อยู่ระหว่างเตรียมความพร้อมการจำหน่ายไฟฟ้า ขนาด 1 MW
สำหรับโครงการโรงไฟฟ้าที่ อ.ลอง จ.แพร่ ภายในเม.ย.นี้ เท่านั้นยังไม่พอ
ยังรับส่วนแบ่งรายได้เข้า Q2/61 ทันที!! แหมๆๆ ขยันขนาดนี้ 
คงต้องมาติดตามกันต่อแล้วล่ะเจ้าค่ะ ว่าจะรับทรัพย์จากโครงการไหนต่อไปเจ้าค่ะ